CELEX: E2021P0005
Language: da
Date: 2021-12-08 00:00:00
Title: Anmodning om en rådgivende udtalelse fra EFTA-Domstolen indgivet af Héraðsdómur Reykjavíkur den 8. december 2021 i sagen Anna Bryndís Einarsdóttir mod det islandske finansministerium (Sag E-5/21) 2022/C 153/07

7.4.2022   
            
            
               DA
            
            
               Den Europæiske Unions Tidende
            
            
               C 153/13
            
         
      Anmodning om en rådgivende udtalelse fra EFTA-Domstolen indgivet af Héraðsdómur Reykjavíkur den 8. december 2021 i sagen Anna Bryndís Einarsdóttir mod det islandske finansministerium
      (Sag E-5/21)
      (2022/C 153/07)
      Héraðsdómur Reykjavíkur (Reykjavík herredsret) har ved skrivelse af 8. december 2021, som indgik til EFTA-Domstolens justitskontor den 13. december 2021, anmodet EFTA-Domstolen om en rådgivende udtalelse om nedenstående spørgsmål i sagen Anna Bryndís Einarsdóttir mod det islandske finansministerium:
      Gælder der efter artikel 6 i forordning (EF) nr. 883/2004 om koordinering af de sociale sikringsordninger (jf. også forordningens artikel 21, stk. 3) en forpligtelse for en EØS-stat til ved beregningen af ydelser i forbindelse med barselsorlov/fædreorlov at beregne referenceindkomsten på grundlag af en persons samlede løn på arbejdsmarkedet i hele Det Europæiske Økonomiske Samarbejdsområde? Er det i strid med ovennævnte bestemmelse og EØS-aftalens principper (jf. f.eks. EØS-aftalens artikel 29), hvis der kun tages hensyn til en persons samlede løn på det indenlandske arbejdsmarked?